Samværspolitik for Hillerød Fodbold

Bestyrelsen i Hillerød Fodbold har i 15. august 2021 vedtaget en samværspolitik, der beskrivelser klubbens regler for god adfærd på og udenfor fodboldbanen.

Hillerød Fodbold ønsker med samværspolitikken at danne et naturligt og trygt grundlag for samværet blandt enkeltpersonerne i klubbens differentierede medlemsbase herunder spillere, trænere, inklusionshold, ledere, forældre, ansatte og øvrige frivillige, der alle skal kende vores samværspolitik. Hillerød Fodbold udleverer derfor en folder om politikken ved sæsonstart, og til alle forældre og andre interesserede ved den årlige generalforsamling. Den er også tilgængelig på Hillerød Fodbolds hjemmeside.

**Samværspolitikken generelt**

1. Hillerød Fodbold er en klub for alle
2. Alle medlemmer skal føle sig trygge i klubben
3. Forældre skal føle sig trygge ved at sende deres børn og unge i klubben
4. Trænere, ledere, ansatte og frivillige skal føle sig trygge ved at fungere i klubben
5. Hillerød Fodbold vægter at byde ordentlig velkommen til nye medlemmer, trænere, ledere og frivillige

**Retningslinjerne**

Samværspolitikken omfatter retningslinjer på følgende områder

1. Børneattester

2. Omgangsform

 a) På banen

 b) Generelt

3. Den gode velkomst

 a) Sådan gør vi

 b) Velkomst ambassadører

4. Mobning og chikane – offline og online

5. Alkohol, rygning, stoffer, doping

6. Matchfixing

**Børneattester**

Man kan ikke fungere som ansat, træner, leder eller frivillig i Hillerød Fodbold uden at underskrive en samtykkeerklæring, som giver foreningen ret til at indhente børneattest fra kriminalregistret.

**Omgangsform**

Den gode opførsel til kamp og træning:

1. Forældre og trænere forhold sig i rolige på sidelinjen – lad børnene spille

3. Forældre opholder dig kun langs den ene sidelinje – og i god afstand til trænere og

spillere

4. Forældre skal respektere trænerens beslutninger – vær positiv og støttende

5. Forældre og trænere skal respektere dommerens beslutninger – se på dommeren som en vejleder

6. Husk på, at det er dit barn/din spiller som spiller fodbold – ikke dig!

Generelt

1. I Hillerød Fodbold taler vi pænt til hinanden. Det vil sige, at vi ikke accepterer krænkende og sårende bemærkninger. Det gælder både i tale og skrift herunder også på de sociale medier. Og det gælder både for spilere, trænere, ledere, forældre, ansatte og frivillige.
2. Under omklædning er det forbudt at tage billeder herunder også med mobiltelefon.
3. Trænere og ledere har en forpligtelse til foruden det sportslige også at holde øje med holdets og den enkelte spillers trivsel.
4. Forældre opfordres til at deltage aktivt i deres børns idrætsliv. De kender barnet bedst, og er derfor bedre i stand til at opdage, hvis barnet mistrives.
5. Alle trænere/ledere/frivillige skal være opmærksomme på ikke at bringe sig en situation, hvor der kan opstå misforståelser om hensigten med deres optræden. Hvis man føler, at man er kommet i en situation, der kan misforstås, bør man kontakte klubbens trivselsambassadør for at drøfte, om episoden giver anledning til at tage kontakt til de involverede eller deres forældre.

 Har man mistanke om, eller har man konstateret, at foreningens retningslinjer vedr. omgangsform ikke bliver overholdt skal man kontakte klubbens trivselsambassadør, som har pligt til at reagere. I sidste ende er det bestyrelsen, der afgør, hvilke konsekvenser overtrædelsen medfører.

1. Hvis klubben får kendskab til at et barn eller en ung udsættes for mishandling, mistrivsel eller overgreb, så er træneren gennem klubbens trivselsambassadør, som alle andre borgere pålagt underretningspligten. Det sker i deres egenskab som samfundsborgere, og ikke i deres egenskab af træner/trivselsambassadør.

**Den gode velkomst**

Hillerød Fodbold er en Velkomstforening, som er en landsdækkende mobilisering af foreninger, der gør en forskel, og som er nemt at komme til, når man er ny i foreningslivet.

Følgende er implementeret på alle hold i Hillerød Fodbold:

1. Udpeg én, som tager imod nye
2. Brug "hej og farvel-ritualer"
3. Nye introduceres for klubbens samværspolitik
4. Klubbens trivselsambassadør hilser på et nye medlem
5. Det nye medlem tilbydes en rundvisning på stadion

Klubbens trivselsambassadører er klubchef Simone Rich og bestyrelsesmedlem Peter Bennett.

**Mobning og chikane – offline og online (digital chikane)**

Alle i Hillerød Fodbold har et ansvar for at medvirke til, at offline og online chikane ikke finder sted, og såfremt der er tilløb hertil, at dette hurtigst muligt stoppes ved at kontakte enten træner/leder for holdet eller klubbens trivselsambassadør.

Sexchikane er ulovligt efter Ligebehandlingsloven og Straffeloven, og i Hillerød Fodbold accepterer vi ikke sexisme eller chikane. Alle skal have lige muligheder for trygt at udnytte deres ressourcer og kompetencer, uafhængigt af køn og seksuel orientering.

Har man mistanke om, eller har man konstateret, at foreningens retningslinjer vedr. sexisme, mobning eller chikane ikke bliver overholdt skal man kontakte klubbens trivselsambassadør, som har pligt til at reagere. I sidste ende er det bestyrelsen, der afgør, hvilke konsekvenser overtrædelsen medfører.

**Alkohol, rygning, stoffer og doping**

1. Udskænkning eller indtagelse af alkohol på Hillerød Stadion (herunder klubhus og omklædningsrum) til unge under 18 år er ikke tilladt.
2. Børn og unge må ikke indtage alkoholiske drikke i forbindelse med samlinger i klubbens regi i ind- eller udland.
3. Ledere, der er ansvarlige for sådanne samlinger for børn og unge, må ikke indtage alkoholiske drikke i den tid, de fungerer i klubbens regi.
4. Har man som forældre eller anden person mistanke om eller konkrete eksempler på at foreningens alkoholpolitik ikke overholdes, har man pligt til at henvende sig til bestyrelsen, som har pligt til at handle. Det er bestyrelsen, der afgør, hvilke konsekvenser overtrædelsen skal medføre
5. Indtagelse af euforiserende stoffer i klubbens regi er ikke tilladt. medfører ekskludering af foreningen.
6. Har man som forældre eller anden person mistanke om eller konkrete eksempler på at foreningens politik vedr euforiserende stoffer ikke overholdes, har man pligt til at henvende sig til bestyrelsen, som har pligt til at handle. Det er bestyrelsen, der afgør, hvilke konsekvenser overtrædelsen skal medføre.
7. Hillerød Kommune er en røgfri kommune. Det betyder, at der ikke må ryges i kommunens lokaler herunder klubhuset, omklædningsrummene og det røde hus. Rygning er alene tilladt i det fri. Rygning i det fri skal foregå på en sådan måde, at andre ikke udsættes for tobaksrøgen. Klubben kan anvise passende områder for rygning i det fri. Se mere om klubbens holdning til røg, snus og andre tobaksprodukter i appendix 1.
8. Indtagelse af doping i klubbens regi medfører ekskludering af foreningen. Det er trænere/ledere og den enkelte udøvers pligt at holde sig orienteret om den tilhver en tid gældende og opdaterede dopingliste, som kan ses her: <https://www.antidoping.dk/doping/dopinglisten>

**Matchfixing**

Matchfixing er forbudt. Ved matchfixing forstås, at manipulation med idrætskonkurrencer og lignende uetisk adfærd, som er omfattet af DIF’s matchfixinglovregulativ. Matchfixing omfatter for eksempel:

\*forsætlig manipulation af resultatet af en idrætskonkurrence eller enkelte begivenheder i denne med det formål at pågældende selv eller andre får en økonomisk gevinst

\*misbrug af insiderinformation i forbindelse med spil (betting)

\*spil på en idrætskonkurrence, den pågældende selv deltager i.

En overtrædelse af DIF’s matchfixingregelsæt kan medføre, at den pågældende idømmes en sanktion af DIF’s Matchfixingnævn eller DIF-idrættens Højeste Appelinstans. Sanktionen kan blandt andet være udelukkelse i en periode eller på ubestemt tid fra enhver aktivitet eller bestemte aktiviteter på hele DIF’s område.

**Appendix 1**

**TOBAKSFRIT HILLERØD STADION**

For alle, der bruger og besøger Hillerød Stadion

**Formål**: Tobaksfrit idrætsanlæg er indført for at undgå at børn og unge begynder at ryge, bruger snus eller andre nikotinholdige produkter, fordi de ser andre fra foreninger eller besøgende på anlægget gøre dette. Politikken gælder både cigaretter og anden tobak, herunder e-cigaretter, snus, nikotinposer, vandpiber, mm. ..

**Hillerød Fodbold vil tage ansvar for:**

• At sikre rammer, der fremmer børn og unges sundhed og trivsel, herunder beskytte dem mod rygestart og passiv rygning (tobaksforurenet røg), samt adgang til snus og nikotinholdige produkter.

• At træning og andre aktiviteter på anlægget er tobaksfrie for brugere og besøgende

• At der ikke er salg af tobak i cafeterier eller kiosker, der ligger i forbindelse med idrætsfaciliteter

• At ovenstående gælder på alle foreningens faciliteter og både ude og inde.

\*At henvise eventuelle rygere til et særligt rygeområde

\*At trænere, ansatte og ledere undlader at ryge og bruge tobak i forbindelse med træning, stævner og kampe

\*Opsætte tydelig skiltning på idrætsanlægget

**Der er rygeforbud i Hillerød Stadions lokaler**

Når medlemmer, ansatte, frivillige og gæster benytter lokalerne, der er stillet til rådighed af Hillerød Kommune, følger vi de gældende regler og anvisninger, der ikke tillader rygning eller bruge af andre tobaksprodukter.

**Hvis der bliver røget eller brugt tobak**

Bliver der røget eller brugt tobak, så vil vi:

\*Henvise til det særlige rygeområde

\*I tilfælde af spilleres brug af snus/nikotinposer blive givet en advarsel. Træner/bestyrelsen træffer i det enkelte tilfælde beslutning om hvor mange advarsler der gives før eksklusion.

Tobaksfrit Hillerød Stadion er et samarbejde med Hillerød kommune og gælder fra 2023.

**PLAN FOR MARKEDSFØRING AF POLITIKKEN:**

1) Synlig på klubbens hjemmeside

2) Blive gennemgået på forældremøder (et hold ad gangen)

3) Præsenteres til TrænerLounge

4) Udsendes til alle medlemmer

5) Gennemgås med klubbens ansatte og ledere

6) Udtræk af politikken indføjes i fremtidige trænerkontrakter